**Ētahi atu reo, ētahi atu whiringa: He whakaaro hou mō ngā pōti poari kura | He mōhiotanga mā te ākonga**

**He aha mātou e torotoro nei i ō urupare?**

E hiahia ana mātou kia pai ake ngā pōti poari kura, kura auraki hoki, mōu.

Ko tā ngā poari kura, kura auraki hoki he whakatau i ngā take hira e pā ana ki a koe me tō whānau. Ka taea e ngā ākonga katoa i ngā tau 9, kei runga ake hoki, te pōti kanohi ki ō rātou poari kura. Mā te tū mai o tō kanohi ākonga ka rangona ō whakaaro me ō hiahia e te poari, nā reira he pai kia tika te rere o te hātepe pōti mōu. Heoi anō te raru, e mōhio mātou kāore e pērā ana i ngā wā katoa nā te mea:

* E kī ana ētahi ākonga kāore i te rangona nuitia ō rātou reo i roto i ngā whakatau a te kura;
* I raro i te hātepe o nāianei kāore pea e matatini ngā mema o ētahi poari; ā,
* Kāore te katoa e whai wāhanga ki ngā pōti poari i tō rātou kura.

E hiahia ana mātou kia maha ake ngā ākonga e whai wāhi ana ki ngā pōti poari kura. Ko tō mātou tūmanako mā ngā huringa e marohitia ana, e whakamāramatia ake nei, ka ngāwari kē atu tō whai wāhi, te whai wāhi hoki o ō hoa ākonga, ki ngā pōti. Mā tēnei whāinga wāhi ka ngāwari kē atu te whakaata a ngā poari i a koe, i ā rātou ākonga, i ō hapori kura hoki.

**Hei āwhina i tā mātou whakatau take mō te whakapiki kounga pōti poari kura, e inoi ana mātou kia pānui koe i ā mātou huringa e marohitia ana, me te whakautu i ngā pātai i raro iho.**

***Te huringa matua e marohitia ana: Me whakaae ētahi kura, kura auraki hoki, kia whakahaere ā-hiko ētahi, te katoa rānei o ā rātou hātepe pōti, mā ngā hui rānei, mā ngā whakaritenga rānei o tēnei wā***

I tēnei wā, ina tae mai te wā hei kōwhiri kanohi ākonga, ka whiwhi pānui koe, ka kitea rānei he pānui huri noa i tō kura, e whakamōhio ana i a koe me pēhea, mō āhea rānei ka kōwhiria he kanohi ākonga.

Ehara i te mea e marohi ana mātou kia ūkuia atu ngā ritenga mahi o nāianei. Engari e whiriwhiri tikanga ana mātou e whakaaetia **ai ngā kura, ngā kura auraki hoki kia whakahaere ā-hiko i tētahi wāhi, te katoa rānei o ā rātou hātepe pōti, mā ngā hui rānei.**  Mā tēnei huarahi, ka āhei te kura kia kōwhiri i ngā hātepe pōti tino tōtika mō ā rātou ākonga.

|  |
| --- |
| Pātai 1: He pai te haere o te hātepe pōti poari kura māu? Mehemea āe, he aha ngā āhuatanga rā? Mehemea kāo, he aha ngā āhuatanga ehara i te pai?Pātai 2: Me pēhea tā tātou huri tikanga e pai ake ai ngā hātepe pōti mō ngāi Māori, ngā tāngata Muhirimi, ngā tāngata o Āhia, te hunga manene, te hunga heke mai i whenua kē, ngā ākonga whai kaha hoki? |

Ngā Pōti ā-Hiko

E whiriwhiri tikanga ana mātou kia āhei ngā kura me ngā kura auraki te whakahaere ā-hiko i ā rātou pōti. Te tikanga o tēnei ka taea e tō kura, tō kura auraki rānei, te whakamahi īmēra, taupānga, pae tukutuku hoki hei kawe i tētahi wāhi, te katoa rānei o tōna hātepe pōti, tae atu ki ērā mō te pōti kanohi ākonga.

|  |
| --- |
| Pātai 3a: Ki a koe, he aha pea ngā hua o ngā pōti ā-hiko? Pātai 3b: Ki a koe, he aha pea ngā uauatanga o ngā pōti ā-hiko?Pātai 3c: He aha ki a koe ngā mahi mātāmua mō te kura, kia noho haumaru, kia noho tika ai ō pōti? |

Ngā pōti ā-hui

E marohi ana hoki mātou kia āhei ngā kura, ngā kura auraki hoki kia kōwhiri kia whakamahi i te hui hei whakatū pōti poari mō rātou. Te tikanga o tēnei ka āhei tō kura, tō kura auraki rānei kia whakatū hui i runga anō i te kaupapa me ngā tikanga o tō kura hei pōti mema poari, tae atu ki ngā kanohi ākonga.

|  |
| --- |
| Pātai 4a: Ki a koe, he aha pea ngā hua o ngā pōti ā-hui?Pātai 4b: Ki a koe, he aha pea ngā uauatanga o ngā pōti ā-hui? |

***He huringa e marohitia ana: Te kōrerorero ki ngā ākonga kei te tau 9, kei runga ake hoki***

Kia pūmau ai te kī kua kōwhiria e te kura he hātepe pōti pai mō te katoa, e marohi ana mātou kia whakahautia ngā poari kia torotoro i ngā ākonga (tau 9, tō runga ake hoki), i ngā kaimahi, me ngā hapori kura, mō ō rātou hiahia mō te whakahaere pōti poari kura.

|  |
| --- |
| Pātai 5: Ki ō whakaaro, me torotoro ngā kura i ngā kaipōti me ngā hapori kura mō ō rātou hiahia mō te pōti? Mehemea āe, he aha ai? He aha e kore ai? |

***He huringa e marohitia ana: Te whakapakari i te reo ākonga***

E whiriwhiri tikanga ana mātou mō ngā huarahi kia whai wāhi ai ngā ākonga ki ngā whakatau poari kura i ngā wā katoa. I tēnei wā, mehemea kāore i tutuki tētahi pōti whakakī whāwhārua mō tētahi kanohi ākonga, e kore e taea taua tūranga te whakakī, kia tū rā anō te pōti kanohi ākonga whai muri.

E whiriwhiri ana mātou kia whakahautia ngā poari kia kōwhiria he kanohi ākonga, kia whakaritea rānei tētahi ara rerekē mā ngā ākonga kia whakaputa kōrero mō ngā whakatau a te poari, mō ngā wā i rahua ai tētahi pōti mō tētahi tūranga pokerehū mō tētahi kanohi ākonga.

|  |
| --- |
| Pātai 6a: Kei te whakaae koe ki tēnei huringa e marohitia ana? Mehemea āe, he aha ai? Mehemea kāo, he aha e kore ai e taea? Pātai 6b: He aha ētahi atu mahi ka taea te whakatinana hei whakapakari i te reo ākonga me tō rātou whai wāhanga ki ngā pōti poari kura?  |

***He huringa e marohitia ana: He whakauru i tētahi wātaka poto iho mō ngā pōti mō ngā ākonga.***

I tēnei wā, tērā tōna wātaka 63 rā te roa mō ngā pōti kanohi ākonga. He mea whakaoho whakaaro pea tēnei mea te wātaka poto iho. Nā reira e whakaaro ana mātou kia whakaurua he wā kotahi marama te roa hou mō ngā pōti kanohi akonga.

|  |
| --- |
| Pātai 7: E whakaae ana koe kia whakaurua he wā kotahi marama te roa hou mō ngā pōti kanohi ākonga? Mehemea āe, he aha ai? He aha e kore ai? |

***He huringa e marohitia ana: He whakaae i ngā kura kia kōwhiri i te wā e tū ai ngā pōti kanohi ākonga***

I tēnei wā, ka tū ngā pōti kanohi ākonga ia tau i te marama o Mahuru
 He pai tonu tēnei mō ētahi kura, engari ka hiahia pea ngā ākonga kia pōti i tō rātou kanohi ākonga i tētahi wā kē noa atu o te tau. E whiriwhiri whakaaro ana mātou kia whakaaetia ngā kura kia kōwhiri i te wā e tū ai ngā pōti kanohi ākonga.

|  |
| --- |
| Pātai 8a: Ki a koe, he aha te hua o te whakaae i ngā kura kia kōwhiri i te wā o te tau e tū ai ngā pōti kanohi ākonga?Pātai 8b: Ki a koe, he aha ngā uauatanga o te whakaae i ngā kura kia kōwhiri i te wā o te tau e tū ai ngā pōti kanohi ākonga? |

**Ētahi atu huringa e marohitia ana**

E whiriwhiri ana mātou kia kawea ētahi atu huringa, pēnei i te whakahou i ngā paearu mō te kopou mema o waho, me te kopou mema pumau kia nui atu ngā momo tāngata, kia tika ake hoki te whakaata i te Tiriti o Waitangi. Ka taea e koe te pānui i ēnei huringa me ētahi atu huringa i[konei](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**Me pēhea koe e whakaputa kōrero ai**

Ka kati ngā tāpaetanga mō ēnei marohitanga hei te 16 o Pipiri. Kia tāpae whakaaro, me haere koe ki [Education Conversation](https://consultation.education.govt.nz/education/more-choices-more-voices-rethinking-school-board-e/), me īmērā rānei ki legislation.consultation@education.govt.nz me āta tuhi mārire rānei ki:

Education Consultation

Te Tāhuhu o Te Mātauranga

PO Box 1666

Te Whanga-nui-a-Tara 6140

Kia mōhio hoki koe ka whakaputaina pea tō tāpaetanga i raro i te Ture mō ngā Mōhiohio Whai Mana,